|  |  |
| --- | --- |
|  |  |
| ettekirjutusValga | 19.09.2019 nr 7.2-6.3/2094 |

18.09.2019 toimunud tuleohutusülevaatusel järelkontrolli käigus OÜ Marico Holding hoonetes ja territooriumil aadressiga, Lekto kinnistu, Londi küla, Valga vald, Valga maakond, tuvastati tuleohutusnõuete rikkumised, mille olemus on kirjeldatud paikvaatluse protokollis nr 7.2-5.3/1410-2.

Päästeameti Lõuna päästekeskuse tuleohutuskontrolli büroo vaneminspektor Külli Uibo, võtnud aluseks korrakaitseseaduse § 28 lg 1 ja hinnanud haldusmenetluse käigus kogutud tõendeid ja välja selgitatud asjaolusid,

**otsustas:**

Anda käesoleva haldusakti adressaadile –OÜ Marico Holding, Võru tn 5a, Valga linn, Valga vald, Valga maakond – järgmised ettekirjutused, mis tuleb täita määratud tähtajaks:

**1. Rajada** **sorteerimisliini teisele korrusele teine nõuetekohane evakuatsioonipääs, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida.**

**Alus:** Tuleohutuse seadus § 3 lg 1 p 6; Siseministri 07.04.2017.a määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 vastavalt § 41 lg 2, § 44 lg 2, § 44 lg 3 p 5 ja § 44 lg 4.

*Tuleohutuse seadus § 3 lg 1 p 3* järgi on isik kohustatud tagama ohutu evakuatsiooni.

*Siseministri 30.03.2017. a määruse nr 17 § 55 lg 2* järgi peab enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete poolest vastama käesoleva määruse §-des 5, 12–14, 29, 30, 32–34, 341 ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkti 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

*Siseministri 30.03.2017. a määruse nr 17 § 41 lg 2* järgi peab evakuatsiooni tagamiseks hoones olema selle kasutamisviisile, ruumide kasutamise otstarbele ning kasutajate arvule ja nende liikumisvõimekusele või erivajadusele vastav arv sobiva paigutusega kergesti läbitavaid väljumisteid, evakuatsiooniteid ja -pääse ning nõutud tuletõkkesektsioone. Evakuatsiooniaeg peab olema hoone kasutajate ohutuks evakuatsiooniks piisav. Evakuatsiooni- ja väljumistee ei või läbida tehnoseadmete või muid tehnilisi ruume.

„*Siseministri 30.03.2017. a määrus nr 17*“ *§ 44 lg 2* järgi peab hoone igalt evakuatsioonialalt olema üldjuhul võimalik jõuda vähemalt kahe hajutatult paigutatud evakuatsioonipääsuni.

„*Siseministri 30.03.2017. a määrus nr 17*“ *§ 44 lg 3 p 5* järgi võib üks evakuatsioonipääs või -tee olla VI kasutusviisiga hoones, mille netopind on kuni 500 ruutmeetrit.

„*Siseministri 30.03.2017. a määrus nr 17*“ *§ 44 lg 4* järgi peab olema evakuatsioonialal, kus on üks evakuatsioonipääs või –tee käesoleva paragrahvi lõike 3 tähenduses, peab olema vähemalt üks hädaväljapääs.

Paikvaatlusega tuvastati, et II korruse sorteerimisliinil puudub teine väljapääs. Liinil töötab 13 töötajat.

Evakuatsioonipääsud peavad asuma hajutatult ja nendeks ei loeta üldjuhul lifti või muid sellesarnaseid seadmeid. Hoones olevad evakuatsioonipääsud tähistatakse tuleohutuse seaduse kohaselt.

Evakuatsiooniteel ja väljumisteel paiknev uks peab olema paigutatud nii, et oleks võimalik kiire evakuatsioon ja avanema vähemalt 90 kraadi. Avanema evakuatsiooni suunas, välja arvatud alla 30 inimese evakuatsiooniks ette nähtud uks, ning olema hõlpsasti avatav kõigile kasutajatele.

Hoone siseukse ning sissepääsu- ja ühendustee ukse valgusava laius peab olema vähemalt 850 mm ja minimaalkõrguseks vähemalt 2000 mm. Evakuatsioonitee ja väljumistee laiust võib vähendada vältimatult ukselengi võrra.

**Tähtaeg: 01.09.2020.**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 500 (viissada) eurot.**

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole:

SEB panga arvelduskontole nr EE891010220034796011, Swedbank panga arvelduskontole nr EE932200221023778606, Danske Bank panga arvelduskontole nr EE403300333416110002 või Luminor Bank AS panga arvelduskontole nr EE701700017001577198, maksekorraldusel on viitenumbriks **10266700005621** ja selgituseks: „ OÜ Marico Holding ettekirjutus”.

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest või sunniraha tasumisest palume informeerida Päästeameti Lõuna päästekeskust kirjalikult Jaama 207, Tartu linn, 50705, Tartu maakond või digitaalselt allkirjastatud dokumendina elektronposti aadressil louna@rescue.ee **10 päeva jooksul** arvates ettekirjutuses määratud täitmise tähtajast.

(allkirjastatud digitaalselt)

Külli Uibo

Tuleohutuskontrolli büroo vaneminspektor

Lõuna päästekeskus

76 32155

kylli.uibo@rescue.ee

Käesolev ettekirjutus on saadetud elektrooniliselt:

1. OÜ Marico Holding, marko@maricom.ee